

Všeobecne záväzné nariadenie č. 4 /2024
Obce Vieska nad Žitavou 

o miestnej dani za psa chovaného na území obce Vieska nad Žitavou


Obecné zastupiteľstvo obce Vieska nad Žitavou na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 29 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“). 

§ 1
Úvodné ustanovenie
Základné náležitosti o miestnej dani za psa sú ustanovené v § 22 až § 29 zákona NR SR 
č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“).

§ 2
Základné ustanovenie
Obec Vieska nad Žitavou  ako správca dane (ďalej len „správca dane“) týmto VZN a za podmienok určených zákonom a týmto VZN zavádza s účinnosťou od 1. 1. 2025
miestnu daň za psa.

§ 3
Predmet úpravy VZN
Predmetom tohto VZN je určenie náležitosti miestnej dane za psa podľa splnomocňovacieho ustanovenia § 29 zákona správcom dane.

§ 4
Vymedzenie predmetu dane
Predmetom dane za psa je pes starší ako 6 mesiacov chovaný na území obce Vieska nad Žitavou právnickou alebo fyzickou osobou.


§ 5
Sadzby dane
Sadzba dane je 7,00 EUR za jedného psa a kalendárny rok za psa.


§ 6
Oslobodenie od dane
Od dane za psa sú oslobodené fyzické osoby, ktoré:
a) sú držiteľom preukazu ZŤP, 




§ 7
Zrušovacie ustanovenie
Týmto VZN sa zrušuje Všeobecne záväzné nariadenie obce Vieska nad Žitavou 6/2012 o miestnych daniach a poplatku za komunálne odpady a drobné stavebné odpady na území obce Vieska nad Žitavou v znení dodatkov č 1-4. 

§ 8
Záverečné ustanovenie
Na tomto VZN obce Vieska nad Žitavou sa uznieslo obecné  zastupiteľstvo obce Vieska nad Žitavou dňa 16.12.2024 svojím uznesením č. 71/2024 a toto VZN nadobúda účinnosť 1. januára 2025.

_____________________ 
Štefan Mladý, starosta 

